Վերապատրաստման ծրագիրը մշակված էր հասցեական՝ ակնկալելով նպատակային ծառայություններ և արդյունք կոնկրետ շահառու խմբերի համար: Մասնակիցներին ներկայացվել է «Մասնագիտության համակարգային ընտրության» թեստը, անձի ինքնագնատման և ՈՒԹՀՌ (SWOT) վերլուծության հիմնական տեխնիկան, անձի աշխատանքային մոտիվացիայի բացահայտումն ու զարգացումը, անձի ինքնորոշման հիմնական ուղղությունները և այլն: Ներկայացվել է նաև Կենտրոնի կայքէջը (mycareer.am), առցանց թեստային համակարգերը, մասնագիտությունների ֆիլմաշարը, կայքի «Մասնագիտությունների մոլորակ» բաժինը, որոնք կարող են օգտակար առցանց ռեսուրսներ դառնալ մասնագետների համար: